# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 7/2013

# zo zasadnutia Kolégia rektora STU zo  dňa 04. 09. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh smernice rektora „Zásady hospodárenia STU v Bratislave“ (D. Faktor)
3. Návrh vnútorného predpisu Pravidlá pre vykonávanie podnikateľskej činnosti na STU v Bratislave (D. Faktor)
4. Návrh smernice Pravidlá poskytovania pôžičiek medzi súčasťami STU (D. Faktor)
5. Organizačné zmeny Nakladateľstva STU (M. Sokol)
6. Organizačný poriadok Nakladateľstva STU (M. Sokol)
7. Návrh smernice rektora „Ochrana a správa práv priemyselného vlastníctva na Slovenskej technickej univerzite v Bratislave“ (M. Peciar)
8. Návrh Smernice rektora: Školné a poplatky spojené so štúdiom na akademický rok 2014/2015 - II. čítanie (F. Horňák)
9. Harmonogram prijímacieho konania na akademický rok 2014/2015 (F. Horňák)
10. Návrh na udelenie Plakety STU prof. Ing. Jánovi Szolgayovi, PhD. (R. Redhammer)
11. Účasť Slovenskej technickej univerzity na veľtrhoch v roku 2013 (M. Peciar)
12. Rôzne
13. Stretnutie vedenia spoločnosti Volkswagen Slovakia a.s. a vedenia STU (M. Peciar)
14. Harmonogram rokovaní na I. akademický polrok 2013/2014 – aktualizácia   
    (R. Redhammer)

**PREDLOŽENÉ MATERIÁLY:**

1. Kontrola úloh
2. Návrh smernice rektora „Zásady hospodárenia STU v Bratislave“
3. Návrh vnútorného predpisu „Pravidlá pre vykonávanie podnikateľskej činnosti na STU v Bratislave“
4. Návrh smernice „Pravidlá poskytovania pôžičiek medzi súčasťami STU“
5. Organizačné zmeny Nakladateľstva STU
6. Organizačný poriadok Nakladateľstva STU
7. Návrh smernice rektora „Ochrana a správa práv priemyselného vlastníctva na Slovenskej technickej univerzite v Bratislave“
8. Návrh Smernice rektora: Školné a poplatky spojené so štúdiom na akademický rok 2014/2015 - II. čítanie
9. Harmonogram prijímacieho konania na akademický rok 2014/2015
10. Návrh na udelenie Plakety STU prof. Ing. Jánovi Szolgayovi, PhD.
11. Účasť Slovenskej technickej univerzity na veľtrhoch v roku 2013
12. Rôzne
13. Stretnutie vedenia spoločnosti Volkswagen Slovakia a.s. a vedenia STU
14. Harmonogram rokovaní na I. akademický polrok 2013/2014 – aktualizácia

Rektor v úvode rokovania privítal po letnej prestávke prítomných a pozval ich na slávnostné otvorenie akademického roka 2013/2014, ktoré sa uskutoční 23.09.2013 o 10:00 hod. v aule na Mýtnej ul.

**K BODU 1: Kontrola úloh**

Odložené úlohy:

|  |  |  |  |
| --- | --- | --- | --- |
| **6.1/2013-KR** | Kolégium rektora  STU ukladá v rámci Ponuky on-line  Sprístupnenia technických noriem študentom a  zamestnancom STU vyplniť tabuľky 1 a 2, tzn. dodať  počet študentov a zamestnancov STU, ktorí majú záujem  o ponúkanú službu. Podmienky je potrebné prerokovať  s prorektorom Sokolom jednotlivo. | 18.09.2013 | dekani STU |

**K BODU 2: Návrh smernice rektora „Zásady hospodárenia STU v Bratislave“**

Materiál prezentoval kvestor. K bodu bola prizvaná Ing. Matúšková.

Návrh bol predložený za účelom stanovenia jednotných zásad hospodárenia pre

samostatne hospodáriace súčasti STU a vytvorenie právneho rámca pre odstránenie

možnosti nesprávnych postupov zo strany jednotlivých súčastí STU.

K návrhu smernice sa viedla rozsiahla diskusia. Dekan Kopáčik upozornil, že tak zásadný

materiál si vyžaduje podrobnejšiu diskusiu aj za účasti všetkých dekanov. Podotkol,

že rezervný fond sa netvorí na všetkých súčastiach STU rovnako a odporučil vedeniu

nastaviť motivačné mechanizmy tak, aby bola snaha o tvorbu RF jednotne u všetkých

súčastí STU (ako je napr. ÚZ ŠDaJ a pod.).

Dekan Šajbidor navrhol do materiálu zakomponovať detailný mechanizmus prideľovania

RF na fakulty.

Vzhľadom na množstvo ďalších vznesených pripomienok k predloženému návrhu rektor požiadal dekanov o ich písomné zaslanie do piatku 06.09.2013.

**UZNESENIE: 7.1/2013-KR**

Kolégium rektora STU prerokovalo návrh smernice rektora „Zásady hospodárenia STU

v Bratislave“ s pripomienkami a odporúča predmetnú smernicu predložiť na vyjadrenie

Akademickému senátu STU.

**K BODU 3: Návrh vnútorného predpisu „Pravidlá pre vykonávanie podnikateľskej činnosti na STU v Bratislave“**

Materiál prezentoval kvestor. K bodu bola prizvaná JUDr. Haladejová.

Návrh bol predložený ako aktualizácia v súčasnosti platného vnútorného predpisu s

cieľom zosúladiť právny a faktický stav vykonávania podnikateľskej činnosti v

podmienkach STU.

Rektor požiadal dekanov o písomné stanovisko, resp. pripomienky k predloženému návrhu

do piatku 06.09.2013.

**UZNESENIE: 7.2/2013-KR**

Kolégium rektora STU prerokovalo návrh vnútorného predpisu „Pravidlá pre vykonávanie

podnikateľskej činnosti na STU v Bratislave“ s pripomienkami a odporúča predmetný návrh

predložiť na schválenie Akademickému senátu STU.

**K BODU 4: Návrh smernice „Pravidlá poskytovania pôžičiek medzi súčasťami STU“**

Materiál prezentoval kvestor. K bodu bola prizvaná JUDr. Haladejová.

Dokument bol predložený za účelom určenia jednotných pravidiel a postupov pri

poskytovaní pôžičiek medzi súčasťami STU.

Rektor požiadal dekanov o písomné stanovisko, resp. pripomienky k predloženému návrhu

do piatku 06.09.2013.

**UZNESENIE: 7.3/2013-KR**

Kolégium rektora STU prerokovalo návrh smernice „Pravidlá poskytovania pôžičiek medzi

súčasťami STU“ s pripomienkami a odporúča predmetnú smernicu predložiť na

vyjadrenie Akademickému senátu STU.

**K BODU 5: Organizačné zmeny Nakladateľstva STU**

Materiál prezentoval prorektor Sokol. K bodu bola prizvaná JUDr. Haladejová.

Dokument popisuje organizačné zmeny súvisiace s potrebou presťahovania Nakladateľstva STU v súlade s požiadavkami UVP ako aj potrebu upraviť verejné obstarávanie externých polygrafických prác na STU.

Prof. Špaček v rámci diskusie a na základe svojich medzinárodných skúseností navrhol používať aj anglickú mutáciu názvu Nakladateľstva STU, napr. ako „STU Press“.

**UZNESENIE: 7.4/2013-KR**

Kolégium rektora STU prerokovalo materiál Organizačné zmeny Nakladateľstva STU a súhlasí

s uvoľnením čiastky 133.000,-€ z účtu predaja majetku STU na realizáciu navrhovaných

organizačných zmien Nakladateľstva STU.

**ÚLOHA: 7.1/2013-KR**

Kolégium rektora  STU ukladá v rámci Organizačných zmien Nakladateľstva STU urobiť

potrebné opatrenia na prechodné obdobie, tzn. do presťahovania nakladateľstva do nových

priestorov.

Z: M. Sokol

T: október 2013

**K BODU 6: Organizačný poriadok Nakladateľstva STU**

Materiál prezentoval prorektor Sokol. K bodu bola prizvaná JUDr. Haladejová.

Dokument bol predložený v súvislosti s potrebou úpravy organizačných, riadiacich

a ostatných vzťahov k univerzitnému pracovisku STU po racionalizácii polygrafickej

činnosti.

**UZNESENIE: 7.5/2013-KR**

Kolégium rektora STU prerokovalo Organizačný poriadok Nakladateľstva STU

s pripomienkami a odporúča predmetný návrh predložiť na prekovanie Akademickému

senátu STU.

**K BODU 7: Návrh smernice rektora „Ochrana a správa práv priemyselného vlastníctva na Slovenskej technickej univerzite v Bratislave“**

Materiál prezentoval prorektor Peciar. K bodu bola prizvaná JUDr. Haladejová.

Dokument bol predložený v súvislosti s plnením úloh Plánu činností na zabezpečenie plnenia Dlhodobého zámeru STU v roku 2013.

**UZNESENIE: 7.6/2013-KR**

Kolégium rektora STU prerokovalo Návrh smernice rektora „Ochrana a správa práv priemyselného vlastníctva na Slovenskej technickej univerzite v Bratislave“ s pripomienkami a odporúča predmetnú smernicu vydať.

**K BODU 8: Návrh Smernice rektora: Školné a poplatky spojené so štúdiom na akademický rok 2014/2015 - II. čítanie**

Materiál uviedol rektor. K bodu bola prizvaná JUDr. Haladejová a Mgr. Michelková.

Materiál bol predložený v zmysle § 92 ods. 16 zákona č. 131/2002 o vysokých školách a o zmene a doplnení niektorých zákonov.

**UZNESENIE: 7.7/2013-KR**

Kolégium rektora STU schvaľuje predložený návrh Smernice rektora: Školné a poplatky spojené so štúdiom na akademický rok 2014/2015 bez pripomienok.

**ÚLOHA: 7.2/2013-KR**

Kolégium rektora  STU ukladá v rámci návrhu Smernice rektora: Školné a poplatky spojené so štúdiom na akademický rok 2014/2015 a v súvislosti so skutočnosťou, že poplatky za externé PhD. štúdium v cudzom jazyku sa javia ako neakceptovateľné, pripraviť návrh na zmenu v zákone.

Z: F. Horňák

T: október 2013

**K BODU 9: Harmonogram prijímacieho konania na akademický rok 2014/2015**

Materiál uviedol rektor. K bodu bola prizvaná Mgr. Michelková.

Dokument bol predložený v zmysle § 57 ods. 5 zákona č. 131/2002 o vysokých školách a o zmene a doplnení niektorých zákonov. Materiál bol pripravený na základe podkladov fakúlt v zmysle rokovania Kolégia rektora zo dňa 12.06.2013.

Rektor požiadal dekanov o písomné stanovisko, resp. pripomienky k predloženému

harmonogramu do piatku 06.09.2013.

**UZNESENIE: 7.8/2013-KR**

Kolégium rektora STU schvaľuje Harmonogram prijímacieho konania na akademický rok

2014/2015 s pripomienkami.

**K BODU 10: Návrh na udelenie Plakety STU prof. Ing. Jánovi Szolgayovi, PhD.**

Materiál prezentoval rektor.

Návrh na udelenie Plakety STU prof. Ing. Jánovi Szolgayovi, PhD. bol predložený pri

príležitosti jeho životného jubilea 60 rokov.

**UZNESENIE: 7.9/2013-KR**

Kolégium rektora STU schvaľuje návrh na udelenie Plakety STU prof. Ing. Jánovi

Szolgayovi, PhD. pri príležitosti významného životného jubilea a za mimoriadny prínos

pre rozvoj Slovenskej technickej univerzity v Bratislave.

**K BODU 11: Účasť Slovenskej technickej univerzity na veľtrhoch v roku 2013**

Materiál prezentoval prorektor Peciar.

Dokument bol predložený v súvislosti s prípravou účasti STU na veľtrhoch vzdelávania v roku 2013.

V diskusii rektor a dekani odporučili, aby bol v rámci expozície jeden z hlavných nápisov STU v anglickom jazyku a aby boli zakomponované aj označenia fakúlt STU.

**UZNESENIE: 7.10/2013-KR**

Kolégium rektora STU schvaľuje udelenie odmeny študentom za účasť na veľtrhoch a odporúča, aby bola študentom reprezentujúcim STU na veľtrhoch Akadémia – Vapac 2013 a Gaudemus Nitra 2013 umožnená náhrada za vymeškaný výučbový proces v čase konania veľtrhov.

**K BODU 12: Rôzne**

**K BODU 12/A: Rôzne/Stretnutie vedenia spoločnosti Volkswagen Slovakia a.s. a vedenia STU**

Materiál prezentoval prorektor Peciar.

Vedenie spoločnosti Volkswagen Slovakia a.s. Bratislava požiadalo rektora STU o stretnutie

s cieľom prediskutovania aktuálnych tém pre spoluprácu.

**UZNESENIE: 7.11/2013-KR**

Kolégium rektora STU berie na vedomie informáciu o požiadavke spoločnosti Volkswagen Slovakia a.s. a odporúča pripraviť stretnutie vedení VW a STU.

**ÚLOHA: 7.3/2013-KR**

Kolégium rektora  STU ukladá v rámci stretnutia vedenia spoločnosti Volkswagen Slovakia a.s. a vedenia STU pripraviť podklady a priestory laboratórií.

Z: M. Peciar, dekani

T: 12.09.2013

**K BODU 12/B: Rôzne/Harmonogram rokovaní na I. akademický polrok 2013/2014 – aktualizácia**

Materiál prezentoval rektor.

**UZNESENIE: 7.12/2013-KR**

Kolégium rektora STU schvaľuje aktualizáciu harmonogramu rokovaní na I. akademický polrok 2013/2014.

**INFORMÁCIE A OZNAMY:**

Rektor

* kvôli účasti v delegácii pána ministra na zahraničnej pracovnej ceste v Izraeli v termíne 07. – 09.10.2013 avizoval zmenu termínu októbrového zasadnutia KR STU predbežne na 02.10.2013
* informoval o podaní projektu VC STU Centrum v hodnote cca 15 mil. EUR
* oboznámil členov KR STU o aktuálnej situácii a prebiehajúcich stretnutiach so zástupcami VÚZ PI SR
* informoval o vyhlásení výzvy pre veľké nadnárodné korporácie pre základný výskum
* informoval, že STU, na základe vyhlásenej verejnej výzvy podľa Schémy pomoci na podporu spolupráce malých a stredných podnikov a vedecko-výskumných pracovísk formou Inovačných voucherov, podala žiadosť o zaradenie do databázy oprávnených riešiteľov inovačných projektov
* informoval o zverejnení výzvy na predkladanie žiadostí o dotáciu na rozvoj vysokej školy, kde jedna vysoká škola môže podať v jednej téme len jeden projekt, záujem o podanie žiadosti prejavila FA STU

Predseda AS

* oboznámil členov KR STU o vyhlásení nových volieb do AS STU a požiadal dekanov o podporu a rýchlu reakciu predsedov fakultných senátov

Podpredsedníčka UOO STU p. Bachratá

* oznámila, že štrajk, ktorý bol prednedávnom avizovaný, sa konať nebude

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 16.09.2013 | PAS STU | 14:00 |  |
|  | 23.09.2013 |  | 10:00 | Otvorenie AR 2013/2014 |
|  | 30.09.2013 | AS STU | 14:00 |  |
|  | 02.10.2013 | KR STU | 09:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

10.09.2013 10.09.2013